Diari Oficial de la Generalitat Valenciana


Sumari del DOGV 7503, del 13-04-2015 (2015/3075)

RESOLUCIÓ de 9 de març de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 076/14-EAE Peníscola, 107/14-EAE Alzira, 111/14-EAE Catarroja i 117/7700-GRQ Moixent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7503

Data del DOGV
:   13-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3075


Data del document
:   09-03-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Alzira
    * Catarroja
    * Peníscola
    * Moixent
    * impacte ambiental

RESOLUCIÓ de 9 de març de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 076/14-EAE Peníscola, 107/14-EAE Alzira, 111/14-EAE Catarroja i 117/8972-PGL Moixent. [2015/3075]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 076/14-EAE Peníscola, 107/14-EAE Alzira, 111/14-EAE Catarroja i 117/9449-FXC Moixent.  
  
«Informe ambiental i territorial estratègic  
  
Núm. Expedient: 076/1867-EJK.  
Objecte: modificació puntual del pla general de qualificació com a sòl dotacional, protecció cementeri.  
Promotor: Ajuntament de Peníscola.  
Autoritat substantiva: Comissió Territorial d'Urbanisme de Castelló i Ajuntament.  
Localització: Peníscola (Castelló).  
La comissió ambiental va adoptar un acord sobre la necessitat de sotmetre a avaluació ambiental estratègica la modificació puntual del pla general de qualificació com a sòl dotacional, protecció cementeri a Peníscola, en sessió celebrada el 27 de febrer de 2015.  
A) Antecedents  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. L'esmentada directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
En la LOTUP s'establix (article 46) que seran objecte d'esta avaluació ambiental i territorial estratègica ordinària els plans i programes, així com les seues modificacions, que s'adopten i aproven per una administració pública i l'elaboració i aprovació de la qual estiga exigida per una disposició legal o reglamentària o acord del Consell, complint els supòsits de l'apartat 1 de l'esmentat article.  
D'acord amb el que s'ha estipulat en l'article 46.3 de la LOTUP, l'òrgan ambiental determinarà si un pla o programa ha de ser objecte d'avaluació ambiental i territorial estratègica simplificada o ordinària en els supòsits allí previstos i tenint en compte els criteris establits en l'annex VIII de la llei, tot això prèvia consulta a les administracions públiques afectades i d'acord amb les fases de la tramitació exposades en l'article 49.  
B) Document inicial estratègic  
B.1. Documentació aportada  
El Servici d'Urbanisme de la Direcció Territorial de Castelló va remetre el 2 d'octubre de 2014 l'escrit de sol·licitud per part de l'Ajuntament de Peníscola per a l'inici del procediment simplificat d'avaluació ambiental i territorial estratègica la modificació puntual del PGOU, protecció cementeri.  
La documentació presentada consistia en un document en format paper i digital CD, en què s'adjuntava:  
- Document inicial estratègic.  
- Esborrany de la modificació del pla general.  
Revisada la documentació, es comunica per mitjà d'un escrit de 20 d'octubre de 2014 l'obertura de l'expedient a l'Ajuntament de Peníscola, i se sol·licita, no obstant això, per a la continuació del procediment la documentació següent:  
- Estudi sobre les necessitats de superfície en funció del nombre de defuncions previsibles, que en relació al servici de cementeri, es podrien preveure, d'acord amb l'article 45 del Decret 39/2005, de 25 de febrer, del Consell de la Generalitat, pel qual s'aprova el Reglament pel qual es regulen les pràctiques de policia sanitària mortuòria en l'àmbit de la Comunitat Valenciana.  
- Pla de l'ampliació del cementeri en primera fase (fins a 120 nínxols) amb situació actual i futura.  
El 18 de novembre de 2014, l'Ajuntament de Peníscola va enviar un escrit en què adjunta la documentació complementària següent:  
- Annex «Estudi de necessitats de superfície en funció de defuncions previsibles» (article 45.1 Decret 39/2005, de 25 de febrer, del Consell de la Generalitat), redactat per l'arquitecte municipal, Ramón Mallasen González.  
- Pla d'ampliació del cementeri en primera fase amb situació actual i futura.  
B.2. Planejament vigent  
El Pla General d'Ordenació Urbana de Peníscola, en la seua concepció original, va ser aprovat definitivament en data 23 de desembre de 1977.  
Actualment es troba en procés de revisió per a la seua adaptació a les noves legislacions urbanístiques, en concret es troba en fase de redacció de l'informe de sostenibilitat ambiental dins de l'avaluació ambiental ordinària de l'esmentat pla general, i d'acord amb el document de referència aprovat per la comissió ambiental de la Conselleria d'Infraestructures, Territori i Medi Ambient, en data 27 de novembre de 2013.  
En l'esmentat document de referència i pel que fa al contingut de la present proposta de modificació, es remarca en la necessitat del compliment del Decret 195/2009, de 30 d'octubre, del Consell, pel qual s'aprova la modificació del Reglament pel qual es regulen les pràctiques de policia sanitària mortuòria en l'àmbit de la Comunitat Valenciana, en què es disposa que en l'entorn del terreny destinat a cementeris ha d'establir-se un perímetre de protecció de 25 metres d'ample, que ha d'estar qualificat pel planejament com a zona dotacional i lliure de qualsevol classe de construccions.  
Sense perjuí dels objectius de la modificació de pla en tràmit, el pla general vigent establix en les seues ordenances generals en sòl urbà, norma II de règim d'usos: «Independentment dels usos que es determinen en cada zona en particular, s'establix amb caràcter general l'ús en totes les zones d'edificis, establiments i instal·lacions de caràcter públic, és a dir, promoguts per l'Estat, província o municipi, i també aquells que, encara que promoguts per particulars, tinguen una finalitat pública.»  
B.3. Objecte de la modificació  
La present documentació constituïx l'inici del procediment i sol·licitud d'inici de l'avaluació ambiental i territorial estratègica establits en l'article 50.1 de la LOTUP per a la modificació puntual del pla general, protecció cementeri, de Peníscola.  
L'esmentat procediment es va iniciar amb la presentació per l'òrgan promotor davant de l'òrgan substantiu de la sol·licitud d'inici de l'avaluació ambiental i territorial estratègica, acompanyada d'un esborrany del pla o programa i un document inicial estratègic amb el contingut assenyalat en l'article 50 de la LOTUP.  
El cementeri municipal de Peníscola, actualment molt constret per la consolidació de l'edificació en sòl urbà, es troba molt reblit i, donat l'índex de població, amb una franja de població d'avançada edat cada vegada més àmplia, requerix de manera urgent una ampliació.  
  
Ja des de l'any 2010, els servicis municipals encarregats del negociat del cementeri han advertit que atés que en la pràctica s'adquirixen entre 50 i 55 nínxols anuals, i la necessitat real és entre 35 i 40 nínxols anuals, amb un horitzó a 10 anys.  
D'esta manera, l'Ajuntament de Peníscola es planteja, per mitjà d'una modificació puntual del pla general, ampliar la superfície del cementeri a fi de complir els objectius següents:  
- D'una banda, fer efectiva la reserva de sòl dotacional de 25 metres al voltant del cementeri municipal, establida en la legislació sectorial, Decret 39/2005, de 25 de febrer, del Consell de la Generalitat, destinada a equipaments i lliure d'edificacions.  
- Sense perjuí de la reserva de sòl abans assenyalada, possibilitar l'ampliació del nombre d'unitats de soterrament necessàries a curt termini (120 nínxols), ampliació que es realitzaria dins del recinte ja autoritzat d'acord amb l'article 44 del Decret 39/2005, de 25 de febrer, del Consell de la Generalitat.  
L'ampliació prevista posteriorment fora del recinte actualment autoritzat del cementeri, es realitzaria igualment d'acord amb l'esmentat article i les determinacions que allí s'inclouen.  
La finalitat, per tant, resulta òbvia: omplir les exigències sectorials respecte a la necessitat d'un perímetre de protecció i donar una resposta a una demanda ineludible, per la seua mateixa naturalesa.  
B.4. Justificació de la modificació  
El desenrotllament de la present modificació de pla, és a dir, la consecució dels objectius tendents a l'obtenció de la reserva de sòl dotacional, està subjecte a les necessitats potencials de demanda, quant als òbits que es produïsquen, i que són molt apressants a curt termini, així com, en menor grau, a les disponibilitats pressupostàries de l'Ajuntament.  
La mateixa seqüència i nomenclatura de la modificació del pla obeïx a la previsió de desenrotllament prevista, en els termes següents:  
Fase 1: execució, obtenció de sòl i servicis, de manera immediata a l'aprovació definitiva de la modificació del pla.  
- Xarxa viària. Espai lliure S.CV: 1.146,10 m²  
- Infraestructura. Servici urbà S.QI-1: 1.516,70 m²  
Fase 2: execució, obtenció de sòl, a curt i mitjà termini, en funció de les necessitats municipals.  
- Infraestructura. Servici urbà S.QI-2: 1.346,40 m²  
Fase 3: execució, obtenció de sòl, a llarg termini, en un horitzó a 10 anys, en funció de les necessitats municipals.  
- Infraestructura. Servici urbà S.QI-3: 3.665,24 m²  
La seqüència de desenrotllament prevista obeïx, en definitiva, a les necessitats municipals de noves unitats de soterrament i servicis del cementeri a curt i mitjà termini. En la mesura que el sòl urbà contigu amb el costat oest no es troba ocupat per cap activitat ni cap edificació, oferix millors possibilitats d'adquisició i gestió del sòl que en els seus costats est i sud, on hi ha unes instal·lacions de campament de turisme que, si bé obsoletes i en regressió, es troben hui en dia en activitat.  
  
La planificació proposada no té efectes significatius sobre la dinàmica o estructura de la població, ni sobre el sector primari o industrial. El desenrotllament del projecte, en canvi, té un impacte de clar signe positiu, des del moment que oferix una resposta a la demanda creixent d'unitats de soterrament en una població que creix d'una manera sostinguda, i molt especialment en els estrats de major edat. No existix així mateix una afectació especial sobre la funcionalitat de les infraestructures del municipi, ja que tant des del punt de vista de servicis urbanístics com dels accessos, estos es troben adequadament coberts en l'actualitat.  
  
B.5. Diagnòstic de la situació del medi ambient i el territori  
Com a caracterització prèvia a l'aplicació de la modificació proposada, cal apuntar que els terrenys de referència es troben situats sobre terrenys parcialment rocosos en els primers contraforts dels vessants coneguts com a Talaies, junt amb la urbanització Atalayas. Es tracta de terrenys ja classificats com a sòl urbà, només parcialment consolidats pel que fa urbanització i edificació. Per la seua pedregositat i textura en realitat el seu risc d'erosió és molt baix.  
Pel que fa a riscos ambientals, l'àmbit objecte de la modificació no es veu afectat per risc de desplaçament ni risc de subsidència o col·lapse. D'altra banda, el risc sísmic en l'àmbit d'estudi és molt baix.  
  
La zona no està inclosa en cap zona amb risc d'inundació arreplegada en el pla d'acció territorial de prevenció de risc d'inundacions, d'acord amb la mateixa cartografia de la Conselleria de Medi Ambient.  
  
La vulnerabilitat a la contaminació de les aigües subterrànies és mitja, semblant a tota l'àrea entre Vinaròs i Peníscola.  
No hi ha cap risc d'incendi forestal, ni s'han identificat béns d'interés cultural o rellevància local en l'entorn. D'altra banda, el grau d'afecció panteològica és zero.  
La possible afecció sobre el paisatge pot considerar-se pràcticament nul·la, des del moment que es limita a l'ampliació del perímetre del cementeri municipal preexistent.  
Finalment, s'ha d'assenyalar que el subministrament d'aigua en la zona es realitza des de la mateixa xarxa general municipal. Les aigües residuals s'aboquen, així mateix, a les xarxes municipals fins a l'estació de pretractament situada en la plaça de la Constitució i l'emissari submarí. Actualment es troba en construcció la nova estació depuradora d'aigües residuals.  
La gestió de residus es realitza d'acord amb el que s'ha establit per a la zona I, Castelló Nord, en el Pla Integral de Residus de la Comunitat Valenciana; existix un ecoparc en el mateix municipi de Peníscola.  
  
Els terrenys objecte de la proposta es troben situats entre l'avinguda de l'Estació, carretera d'accés al nucli urbà de Peníscola i la zona de protecció del PORN de la Serra d'Irta.  
Tant les normes del PORN com la Llei 11/1994, de 27 de novembre, de la Generalitat Valenciana, d'Espais Naturals Protegits de la Comunitat Valenciana, en la seua redacció donada per la Llei 5/2013, permet en estes àrees classificades com sòl urbà els usos que establisca a este efecte el planejament urbanístic municipal.  
B.6. Consideració d'alternatives  
L'objecte de la modificació de pla es dirigix a possibilitar l'ampliació d'un servici específic establit per llei (cementeris i servicis funeraris, article 25 de la Llei reguladora de les bases del règim local), pel que no es plantegen altres alternatives que no siguen les del seu adequat compliment.  
D'altra banda, la selecció de l'emplaçament està òbviament justificada per la seua adscripció al cementeri i la idoneïtat de les condicions urbanístiques de l'entorn, per la qual cosa no es plantegen altres alternatives d'emplaçament, difícils de complir en un municipi afectat per diverses afeccions, (PORN de la Serra d'Irta, Infraestructura Verda, PATRICOVA, etc.).  
En conseqüència, únicament es poden plantejar com a alternatives la situació actual (alternativa 0) i la situació amb la nova modificació de pla proposada (alternativa 1). No obstant això, inclús amb l'alternativa 0, i la possibilitat d'augmentar les unitats de soterrament en altura, per mitjà de nínxols, en qualsevol cas en el reglament de policia mortuòria «s'entén per ampliació de cementeris qualsevol modificació que comporte augment de superfície o l'ampliació del nombre total d'unitats de soterrament» (article 44.2 del Decret 39/2005, de 25 de febrer, del Consell de la Generalitat), pel que resulta forçosa la delimitació del perímetre de protecció establit en l'article 42.2, en relació amb l'article 44.1 del mateix text legal: «L'ampliació d'un cementeri prèviament autoritzat està subjecta als mateixos requisits d'emplaçament exigits als de nova construcció.»  
Motius de la selecció de les alternatives previstes:  
Amb independència de l'anterior, un augment del nombre d'unitats de soterrament en altura no soluciona la problemàtica de la reserva de sòl, i en la pràctica propícia un efecte indesitjat sobre el paisatge i per extensió, sobre el medi ambient. No s'ha considerat, en canvi, pel seu evident impacte i desproporció, actuar sobre el subsòl de l'espai públic.  
  
Quant a les fases d'execució, obtenció de la reserva de sòl dotacional, es considera que tant l'espai lliure previst com la primera fase de reserva de sòl, S.QI.1, en el costat oest del cementeri, per tractar-se de terrenys no ocupats per cultiu ni cap construcció, generen un menor impacte social i són de major facilitat de gestió. Les reserves corresponents a la resta de fases de projecte, S.QI.2 i S.QI.3 respectivament, estan ocupats per cultius de cítrics i un campament de turisme, respectivament, per la qual cosa resulta prudent i proporcionat escometre la seua execució en ulteriors fases.  
L'Ajuntament de Peníscola considera, per tant, que d'entre les alternatives previstes, la proposada en el present document és la més proporcionada i adequada, i es plasma en conseqüència en la modificació de pla general de qualificació de sòl per a zona de protecció i servicis del cementeri municipal.  
C) Possibles efectes sobre el medi ambient  
Atenent als aspectes inclosos en el document inicial estratègic i consultat el sistema d'informació geogràfica d'esta Conselleria, s'aprecien els aspectes ambientals següents que puguen veure's afectats per la modificació:  
Impactes sobre el medi físic.  
La modificació de pla s'inserix sobre un àmbit reduït, 7.664,44 m² de superfície ja classificats com a sòl urbà i en conseqüència ja prèviament subjectes a urbanització i edificació.  
La capacitat agrícola dels terrenys és de moderada a molt baixa, i els actuals cultius es troben molt fragmentats. La cartografia SIOSE determina una cobertura en mosaic de cultius de pastiu i herbacis, equipaments, zones verdes i arbratge i sòl nu, en percentatges variables. D'altra banda, la vulnerabilitat dels aqüífers és mitjana.  
  
La fisiografia determina un terreny fortament ondulat a muntanyós sobre terrenys formats per cudols, graves i argiles.  
L'àmbit es troba dins del pla zonal 1, corresponent a l'àrea de gestió C1.  
Impactes sobre el medi biòtic.  
L'actuació proposada a priori no afecta cap vegetació natural, ni a espècies protegides de flora o fauna, si bé en l'àrea objecte de la modificació es troba en l'hàbitat d'espècies prioritàries segons el banc de dades de biodiversitat, com l'àguila de panxa blanca o les ceratofil·làcies, la qual cosa es tindrà en consideració davant de les possibles actuacions.  
La superfície on es proposa la modificació no afecta la Xarxa Natura 2000, ja que es troba fora dels LIC Marjal de Peníscola i LIC/ZEPA Serra d'Irta.  
Afeccions territorials  
En l'àrea afectada per la modificació de pla es pretén definir i establir la zona de protecció de 25 metres d'afecció prevista legalment en el Decret 39/2005, de 25 de febrer, del Consell de la Generalitat, pel qual s'aprova el Reglament pel qual es regulen les pràctiques de policia mortuòria en l'àmbit de la Comunitat Valenciana.  
El nucli urbà de Peníscola és travessat tant per la carretera CS-500 com per la via pecuària Assagador del Camí del Pebret (amplària legal 10 metres) que, encara estant pròximes com és el cas de la carretera, no afecten l'àmbit d'actuació de la modificació.  
Exposició a riscos ambientals  
Els terrenys afectats per la modificació no estan exposats a risc de lliscament, subsidència o col·lapse. Tampoc estan subjectes a risc sísmic o d'incendis forestals. No es preveu augment de l'erosió del sòl per quant la major part dels sòls no tenen cobertura vegetal, amb una erosió actual segons zones entre baixa (7-15 tm/ha/any) a inexistent, així com una erosió potència des de moderada (15-40 tm/ha/any) a nul·la segons anys. La vulnerabilitat a aqüífers és mitja en tot l'àmbit de la modificació.  
Impactes sobre el patrimoni  
No hi ha cap afectació, tan sols de manera indirecta, sobre elements del patrimoni cultural o zones amb algun valor panteològic.  
D) Consultes realitzades  
Per part d'esta direcció general s'ha sotmés a consultes en la documentació inicial remesa, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de l'esmentada llei.  
  
Per això, tenint en consideració les característiques de la modificació presentada i els aspectes ambientals en què pot incidir, es consulta a les administracions següents:  
  
Consulta Informe Administració consultada  
 02.10.2014 Servici d'Urbanisme. Direcció Territorial de Castelló.  
Conselleria d'Infraestructures, Territori i Medi Ambient.  
06.11.2014 01.12.2014 Conselleria d'Educació, Cultura i Esport.  
Unitat d'Inspecció de Patrimoni.  
06.11.2014 12.12.2014 Conselleria de Sanitat.  
Direcció General de Salut Pública.  
06.11.2014 11.12.2014 Conselleria d'Infraestructures, Territori i Medi Ambient.  
Subdirecció General del Medi Natural.  
06.11.2014 11.12.2014 Conselleria d'Infraestructures, Territori i Medi Ambient.  
Subdirecció General d'Ordenació, Planificació i Actuacions Territorials Estratègiques. PATRICOVA.  
06.11.2014 09.02.2015 Conselleria d'Infraestructures, Territori i Medi Ambient.  
Subdirecció General d'Ordenació, Planificació i Actuacions Territorials Estratègiques. Infraestructura Verda i Paisatge.  
06.11.2014 01.12.2014 Conselleria d'Infraestructures, Territori i Medi Ambient.  
Subdirecció General de Qualitat Ambiental.  
  
  
Els informes rebuts junt amb l'informe ambiental i territorial estratègic es publicaran en la pàgina web següent: ?http://www.cma.gva.es/eae?.  
E) Valoració dels possibles efectes sobre el medi ambient  
Analitzat el document inicial estratègic i els informes rebuts, s'efectua la valoració dels possibles efectes de la present modificació puntual del pla general de qualificació com a sòl dotacional, protecció cementeri, a Peníscola, seguint els criteris de l'annex VIII de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
Així, tenint en consideració les característiques de la modificació, mitjançant esta es pretén establir un perímetre de protecció al voltant del cementeri sobre sòl urbà (actualment qualificat com a residencial) per a qualificar-lo com a dotacional lliure de construccions, amb un ample mínim de 25 m, d'acord amb l'article 42.2 del Decret 39/2005, de 25 de febrer, del Consell de la Generalitat.  
Dit això, dels informes rebuts s'observen les consideracions següents tant de tipus legal com ambiental que passem a descriure:  
  
- Qualitat ambiental. IPPC. D'acord amb l'informe emés pel Servici de Protecció i Control Integrat de la Contaminació de la Subdirecció General de Qualitat Ambiental, rebut l'1 de desembre de 2014, a pesar que Peníscola és un municipi sense obligació de tindre pla acústic municipal (en tindre menys de 20.000 habitants), atés que es va a modificar l'ús del sòl, passant de residencial a dotacional, s'hauria d'incloure un estudi acústic en què es desenrotllarà el contingut mínim especificat en l'apartat B de l'annex IV del Decret 104/2006, de 14 de juliol, del Consell, de planificació i gestió en matèria de contaminació acústica.  
  
- Patrimoni.   
Tal com s'havia comprovat, l'informe rebut l'1 de desembre de 2014, de la Direcció Territorial de Castelló de la Conselleria d'Educació, Cultura i Esport, confirma que no es coneix en la zona objecte de l'actuació cap immoble de reconegut interés arquitectònic. Respecte al patrimoni arqueològic, en tractar-se d'una normativa encaminada a la no edificació en l'entorn del cementeri, no es considera necessària cap cautela prèvia.  
- PATRICOVA.  
L'informe del Servici d'Ordenació del Territori relatiu al Pla d'Acció Territorial de Caràcter Sectorial sobre Prevenció de Risc d'Inundació en la Comunitat Valenciana (PATRICOVA), rebut l'11 de desembre de 2014, assenyala que la modificació es troba afectada per risc d'inundabilitat de caràcter morfològic segons la cartografia vigent, minimitzada amb el compliment de les prescripcions de l'article 24 de la normativa. Addicionalment es tracta de fluxos de curt recorregut en una àrea molt reduïda de sòl urbà, en zona antropitzada amb una superfície inferior a 0,5 km², per davall dels 100 metres sobre el nivell del mar.  
  
  
Per tant, es considera que de la proposta tramitada no es deriven efectes significatius sobre la problemàtica d'inundabilitat pel que, a pesar de trobar-se l'àmbit de la modificació afectat parcialment per risc d'inundació de caràcter geomorfològic, els usos previstos es consideren compatibles segons les determinacions normatives del PATRICOVA.  
  
  
- Espais naturals.   
La proposta de modificació es localitza en l'àmbit del pla d'ordenació de recursos naturals (PORN) de la Serra d'Irta i es conclou que la modificació del pla general és compatible amb el document del PORN.  
  
D'esta manera ho expressa l'informe del Servici de Gestió d'Espais Naturals Protegits de la Subdirecció General del Medi Natural rebut el 12 de desembre de 2014, que l'establix segons la legislació vigent, Llei 11/1994, d'Espais Naturals Protegits en la Comunitat Valenciana.  
  
Respecte a la inclusió de l'àmbit de la modificació dins del perímetre de protecció de 500 metres al voltant de la marjal de Peníscola, no s'inclou en l'informe, si bé en trobar-se la modificació en sòl urbà desenrotllat, limitar-se a la qualificació com a dotacional i no realitzar-se ampliació més enllà de l'àmbit autoritzat actualment, no es preveuen efectes significatius sobre el medi ambient.  
- Sanitat pública.   
Des de la Secció de Sanitat Ambiental de la Direcció General de Salut Pública s'informa en data 12 de desembre de 2014 que no s'observen afeccions en els impactes produïts per la modificació que es relacionen directament amb la salut de les persones i que impedisquen l'ordenació de l'àmbit.  
Es relacionen en l'informe, així mateix, una sèrie de consideracions i compliments legals que seran tinguts en compte a l'hora de desenrotllar la modificació del pla.  
- Infraestructura verda i paisatge.   
Des del punt de vista del paisatge, segons l'objecte i abast de la modificació proposada, és de preveure que la seua incidència en el paisatge siga lleu i inclús insignificant sempre que l'ampliació de l'equipament es duga a terme amb característiques semblants a les de l'existent atés que, encara que es modifique l'ús inicialment previst en el planejament, s'introduïx un ús ja existent en l'àmbit, tal com informa el Servici d'Infraestructura Verda i Paisatge de la Subdirecció General d'Ordenació, Planificació i Actuacions Territorials Estratègiques.  
F) Determinació de l'existència d'efectes significatius  
Segons establix l'article 46 de la LOTUP, l'òrgan ambiental ha de determinar si un pla o la seua modificació ha de ser objecte d'avaluació ambiental i territorial si es determina l'existència d'efectes significatius en el medi ambient, tenint en compte els criteris establits en l'annex VIII, si és el cas, prèvia consulta a les administracions públiques afectades, i amb les consideracions a què es referix l'article 51 de la LOTUP.  
  
En el cas de la modificació puntual del pla general de qualificació com a sòl dotacional, protecció cementeri, a Peníscola, a pesar que afecta l'ordenació estructural per afectar l'ampliació d'un dotacional (cementeri) definit com a element de la xarxa primària en el planejament vigent ens trobem que es donen els supòsits a i b de l'article 46.3 de la LOTUP per tractar-se d'una modificació menor de pla i perquè l'àmbit municipal afectat per la modificació es correspon amb una zona de reduïda extensió sobre sòl urbà (7.664,44 m²).  
  
A la vista de la documentació presentada, d'acord amb els criteris de l'annex VIII de la Llei 5/2014, de 25 de juliol, de la Generalitat, d'ordenació del territori, urbanisme i paisatge, es considera:  
- Que de la modificació puntual del pla general de qualificació com a sòl dotacional, protecció cementeri, a Peníscola, no suposa una magnitud important ni un abast especial dels efectes, a causa de l'àrea objecte de la modificació ni a la població que pot veure's afectada; tampoc representa cap vulnerabilitat enfront de característiques naturals i, en definitiva, el pla tal com es presenta és pertinent quant a la integració de consideracions mediambientals, a fi de promoure el desenrotllament sostenible en el seu àmbit.  
- Que de la modificació puntual del pla general de qualificació com a sòl dotacional, protecció cementeri, a Peníscola, no es deriven problemes ambientals significatius, segons s'extrau de les dades i cartografia disponibles, i específicament des del punt de vista de la inadaptabilitat, salut pública, contaminació acústica (per l'activitat que va a desenrotllar-se), espais naturals, paisatge o afecció a infraestructures públiques, tal com s'ha informat.  
Així doncs, analitzada la documentació presentada i el seu objecte, els informes sectorials emesos, revisada la cartografia existent en el Sistema d'Informació Territorial d'esta Conselleria, es pot determinar, respecte de la modificació puntual del pla general de qualificació com a sòl dotacional, protecció cementeri, a Peníscola, no presenta efectes significatius sobre el medi ambient i per tant se sotmet al procediment simplificat d'avaluació ambiental i territorial estratègica.  
  
G) Acord  
Atenent al que establix l'article 51.2.b de la LOTUP, i ja que la modificació puntual avaluada no té efectes significatius en el medi ambient i el territorial i se sotmet al procediment simplificat d'avaluació.  
D'acord amb el que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del pla general de qualificació com a sòl dotacional, protecció cementeri, a Peníscola, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de l'esmentada modificació d'acord amb la seua normativa sectorial, sempre que s'ajuste al que s'ha descrit en la documentació presentada, així com al que establix la legislació vigent i els informes emesos respecte d'això, i es consideren les determinacions per a la seua aprovació definitiva següents:  
  
- La primera fase de l'ampliació del cementeri (120 nínxols) inclosa dins de la proposta de modificació presentada s'entén que està inclosa dins del recinte existent ja autoritzat, per la qual cosa es considera ampliació del cementeri, si bé no requerirà estudi hidrogeològic, d'acord amb l'article 44 del Decret 39/2005, de 25 de febrer, del Consell de la Generalitat, pel qual s'aprova el Reglament pel qual es regulen les pràctiques de policia sanitària mortuòria en l'àmbit de la Comunitat Valenciana, modificat pel Decret 195/2009.  
En cas de no cenyir-se al recinte autoritzat en la primera fase i en tot cas per a la segona fase de l'ampliació prevista, d'acord amb l'esmentat article serà preceptiva la presentació de l'esmentat estudi hidrogeològic que confirme la no afecció als aqüífers.  
- D'acord amb l'article 42.2 del Decret 39/2005, de 25 de febrer, del Consell de la Generalitat, modificat pel Decret 195/2009, «En tot cas, l'emplaçament haurà de garantir un perímetre de protecció de 25 metres que, quan existisca planejament, ha d'estar qualificat com a zona dotacional, i lliure de qualsevol classe de construccions.»  
Per tant, si bé la modificació proposa el canvi de qualificació a dotacional, este haurà de realitzar-se en el perímetre complet del cementeri i lliure de qualsevol classe d'edificació, per la qual cosa es procurarà el compliment de l'esmentada determinació.  
- Ha d'obtindre's l'informe del Servici d'Infraestructura Verda i Paisatge de la Subdirecció General d'Ordenació, Planificació i Actuacions Territorials Estratègiques de la Conselleria d'Infraestructures, Territori i Medi Ambient, relatiu a l'estudi d'integració paisatgística que haurà d'acompanyar a la documentació definitiva i incorporar les determinacions que en este s'indiquen.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació puntual del pla general de qualificació com a sòl dotacional, protecció cementeri, a Peníscola, en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de quant antecedix, la Comissió d'Avaluació Ambiental acorda: emetre informe ambiental i territorial estratègic favorable en el procediment simplificat de la modificació puntual del pla general de qualificació com a sòl dotacional, protecció cementeri, a Peníscola per considerar que no té efectes significatius en el medi ambient.  
  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'esta, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 27 de febrer de 2015.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
  
Expedient: 107/6771-KQP.  
Títol: modificació puntual DLE 4 del Pla General d'Alzira.  
Promotor: Ajuntament.  
Autoritat substantiva: Comissió Territorial d'Urbanisme i Ajuntament.  
Localització: Alzira (València).  
La comissió ambiental va adoptar un acord sobre la necessitat de sotmetre a avaluació ambiental estratègica la modificació puntual DLE 4 del Pla General d'Alzira, en sessió celebrada el 27 de febrer de 2015.  
A) Antecedents  
En data 4 de desembre de 2014 va tindre entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial, la sol·licitud de l'Ajuntament d'Alzira per a iniciar el procés d'avaluació ambiental i territorial estratègica de la modificació puntual DLE 4 del Pla General de l'esmentat municipi. L'esmentada sol·licitud s'acompanya de la proposta de modificació puntual del Pla General que inclou el document inicial estratègic.  
La documentació aportada és d'acord amb el que establix l'article 50 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP). La documentació es presenta degudament diligenciada i en format paper i digital (CD).  
B) Planejament vigent  
El planejament municipal vigent és el Pla General d'Alzira, aprovat definitivament el 16 abril de 2003, denominat en el document presentat com PGOU/2002.  
L'esmentat pla general delimita l'àmbit de la modificació com a sòl urbà, amb la qualificació de dotacional local escolar DLE-4 (dotació de caràcter local).  
El sòl dotacional local escolar DLE-4 ocupa una superfície de 12.685 m². En l'actualitat l'esmentat sòl es troba parcialment consolidat i urbanitzat: encintat de voreres, enllumenat públic, carrers asfaltats, mobiliari urbà, etc.  
D'eixos 12.685 m² del DLE-4, 8.390 m² són ocupats pel Col·legi d'Educació Infantil i Primària Alborxí, i de la resta de superfície (4.295m²), 2.500 m² van ser objecte de cessió a la Conselleria d'Educació parell l'execució del Centre de Formació, Innovació i Recursos Educatius (CEFIRE) d'Alzira, i els 1.795 m² restants són els que constituïxen l'àmbit objecte de la modificació puntual del pla general que es presenta.  
La propietat de sòl en l'àmbit DLE-4 és pública en la seua totalitat.  
  
C) Modificació puntual DLE 4 del Pla General d'Alzira: objecte i justificació.  
Es desprén de la documentació presentada que l'objecte de la modificació puntual és modificar l'ús qualificat de la zona oest (1.795 m²) de la parcel·la escolar DLE-4, de l'ordenació detallada del PGOU/2002, per un ús dotacional de servici urbà, incorporant un règim d'usos compatibles que facilite el desenrotllament de l'àrea i establint la qualificació urbanística apropiada a les necessitats.  
La modificació que s'hi proposa ordenarà l'àmbit detalladament, articulant-lo amb el conjunt d'usos dotacionals ja previstos en el PGOU/2002 i assignant una edificabilitat compatible amb la resta d'usos dotacionals.  
Es pretén, en concret, aconseguir els objectius següents:  
- Concentrar en un sol espai les instal·lacions del cos de la policia local o altres usos compatibles que actualment es troben dispersos en diferents dependències i inclús immobles.  
- Atendre les necessitats dels ciutadans i l'estratègia general de la ciutat. Es busca una situació d'accessos ràpids, amb edificació independent, que garantisca la seguretat i urgències dels ciutadans.  
- Fer viable i garantir econòmicament l'execució material de la urbanització de l'àmbit i de la mateixa edificació. I tot això amb una assignació de qualificacions urbanístiques i usos qualificats i compatibles que donen resposta a diferents alternatives i que facen viable la transformació urbana prevista. Ja que es tracta d'un sòl de titularitat municipal.  
D) Característiques de la modificació puntual DLE 4 del Pla General d'Alzira  
Amb la modificació presentada, es proposa incorporar a l'àmbit territorial de la modificació (1.795 m²) un nou ús, el de servici urbà, que substituïx l'ús dotacional local escolar actualment previst en el PGOU/2002.  
En les normes urbanístiques del PGOU/2002, en el seu article 6.8, definix l'ús de servici urbà com:  
«h) Ucsr. Ús de servici urbà. Comprén les activitats destinades a la prestació de servicis urbans no específicament infraestructurals, com ara els servicis de salvaguarda de persones i béns: bombers, socorrisme, policia municipal, protecció civil, servicis de neteja de la via pública, etc.»  
D'altra banda, l'exigència legal de dotacions públiques, establida en l'article 63 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, està garantida per l'ordenació resultant, ja que es manté el sòl dotacional, així com l'aprofitament lucratiu, ja que únicament tracta de canviar l'ús dotacional escolar per l'ús dotacional de servici urbà.  
En la proposta presentada es realitza una anàlisi de la incidència del risc d'inundació, desprenent-se que en l'àmbit de la modificació es troba afectat per risc d'inundació 5 segons el PATRICOVA. Per l'esmentat motiu, s'inclou en la modificació proposada normes urbanístiques amb eficàcia normativa que arrepleguen els articles 27 i 28 del PATRICOVA.  
Per tot l'anterior, les característiques de la present modificació puntual DLE-4 del Pla General d'Alzira, poden resumir-se de la manera següent:  
- Característiques de l'ordenació detallada  
L'ús que s'establix en l'àmbit de la modificació és el de servici urbà, ucsr, tal com ho definix l'article 6.8 de les Normes Urbanístiques del PGOU/2002.  
Coeficient d'edificabilitat neta: 1,0 m²t/m²s  
- Condicions de gestió i execució  
La modificació puntual és d'iniciativa i caràcter públic, i l'administració municipal és la seua promotora i la que fixarà la modalitat de gestió i el sistema d'execució d'acord amb la legislació urbanística, de règim jurídic i de contractació de les administracions públiques i de règim local, una vegada siga aprovada definitivament per l'administració autonòmica.  
- Normes urbanístiques  
1. Ús permés:  
Ús de servici urbà. Comprén les activitats destinades a la prestació de servicis urbans no específicament infraestructurals, com ara els servicis de salvaguarda de persones i béns: bombers, socorrisme, policia municipal, protecció civil, servicis de neteja de la via pública, etc.  
  
2. Paràmetres urbanístics:  
Coeficient d'edificabilitat neta: 1,0 m²t/m²s  
Nombre màxim de plantes: tres  
El 20 per cent, com a mínim, de la superfície total de la parcel·la haurà de destinar-se a espais enjardinats i arbratges, quedant la resta per a ús d'aparcament.  
3. Condicions de l'edificació:  
La disposició de les noves edificacions es realitzarà de manera que s'orienten en el sentit del flux desbordat. S'evitarà la seua disposició transversal per a no causar efectes barrera que produïsquen sobre elevació del calat aconseguit per les aigües en l'entorn.  
Es prohibix la construcció de soterranis o semisoterranis.  
L'edificació disposarà d'accés a la coberta o al terrat a través d'escala des de l'interior de l'edificació.  
El forjat corresponent a la planta baixa se situarà per damunt de la rasant del carrer circumdant.  
La cota del forjat de planta baixa de l'habitatge o del local se situarà a huitanta centímetres (80 cm) per damunt de la rasant del carrer.  
Les portes, finestres i tancaments de fatxada seran estancs fins a una altura d'un metre i mig (1,5 m) per damunt de la rasant del carrer.  
  
La caixa general de protecció, se situarà a setanta centímetres (70 cm) per damunt de la cota del forjat de planta baixa.  
A fi d'evitar l'efecte d'embassament i el consegüent perill de ruptura brusca, les tanques i murs de tancament de les parcel·les seran permeables al flux de l'aigua a partir de quaranta centímetres (40 cm) d'altura i en tot el seu perímetre.  
Les fonamentacions, estructures i tancaments d'edificis hauran de calcular-se per a suportar la pressió i/o subpressió produïda per una altura d'aigua d'un metre i mig (1,5 m). Els depòsits i elements semblants es dissenyaran i ancoraran al terreny de manera que s'evite la possibilitat de flotació.  
E) Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa, en relació amb l'àmbit territorial de la modificació proposada, el següent:  
- L'àmbit de la modificació afecta sòl urbà del vigent Pla General d'Alzira.  
- Està afectat per risc d'inundabilitat segons PATRICOVA, amb risc de nivell 5.  
- No està afectat per espai naturals protegits, ni espais RN2000.  
  
- No afecta sòl forestal.  
- El Pla Especial contra el Risc Sísmic en la Comunitat Valenciana (Decret 44/2011, de 29 d'abril, del Consell) establix que el municipi d'Alzira presenta una intensitat sísmica de 8 (EMS), per a un període de retorn de 500 anys.  
- L'àmbit presenta nivell alt enfront de la vulnerabilitat dels aqüífers.  
F) Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
  
Administració pública consultada Consulta Informe  
1 Subdirecció General d'Ordenació, Planificació i Actuacions Territorials Estratègiques - Paisatge 16.12.2014 13.02.2015  
2 Subdirecció General d'Ordenació, Planificació i Actuacions Territorials Estratègiques - PATRICOVA 16.12.2014 03.02.2015  
3 Servici Territorial d'Urbanisme de València 23/01/15 26.01.2015  
4 Conselleria d'Educació.  
Servici d'Infraestructures 16.12.2014 17.02.2015  
  
  
G) Valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es referixen els articles 48.d i 51.1 de la LOTUP.  
El Servici Territorial d'Urbanisme de València emet un informe, en data 26 de gener de 2015, en què manifesta que des de la visió de les competències urbanístiques d'eixe Servici, la modificació puntual del Pla General proposada no pareix que vaja a tindre efecte significatiu sobre el medi ambient.  
Per part de la Subdirecció General d'Ordenació, Planificació i Actuacions Territorials Estratègiques, en l'informe del Servici d'Ordenació del Territori, rebut en data 3 de febrer de 2015, s'indica que de l'ordenació proposada no es presumix que es deriven efectes significatius sobre el medi ambient en matèria de risc d'inundació pel que es considera compatible amb les determinacions normatives del PATRICOVA.  
Per la seua banda, el Servici d'Infraestructura Verda i Paisatge, en l'informe rebut en data 13 de febrer de 2015, considera que la requalificació proposada, sempre que mantinga les característiques edificatòries previstes, no tindrà efectes significatius en el paisatge, al no alterar-se el caràcter i la percepció d'este. Per això, es considera viable des del punt de vista del paisatge la modificació proposada, no resultant necessària la redacció d'un instrument de paisatge per a esta, si bé s'haurien d'establir mesures d'integració paisatgística en el projecte d'urbanització per a la realització d'uns aparcaments i tancaments de parcel·la de qualitat.  
  
La consulta realitzada a la Conselleria d'Educació, en concret, al Servici d'Infraestructures, té per objecte determinar si les necessitats de sòl dotacional escolar en el municipi d'Alzira estan cobertes en el període de vigència estimada del Pla General i, en este cas, que es pronuncie sobre la conveniència del canvi d'ús de la superfície de la parcel·la DLE-4 afectada per la modificació puntual presentada.  
En l'informe, rebut en data 17 de febrer de 2015, del Servici d'Infraestructures, de la Conselleria d'Educació, Cultura i Esports, s'informa que s'ha remés, per part del mencionat servici, escrit a l'Ajuntament d'Alzira requerint una còpia dels documents necessaris, de conformitat amb el Decret 104/2014, de 4 de juliol, del Consell, pel qual s'aprova la norma tècnica en matèria de reserves dotacionals educatives, perquè els tècnics del Servici d'Infraestructures puguen emetre el preceptiu informe que se'ls sol·licita en relació a la modificació puntual DLE-4 del Pla General d'Alzira.  
Finalment, cal indicar que es tindran en consideració les determinacions normatives que es deriven de la Norma de Construcció Sismoresistent (NCSE-02) per a les edificacions que es prevegen construir en l'àmbit de la modificació proposada.  
H) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. L'esmentada directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
I) Acord  
Segons establix l'article 51.2.b de la LOTUP, i d'acord amb els criteris de l'annex VIII d'esta llei, per considerar que la modificació puntual DLE-4 del Pla General d'Alzira avaluada no influïx en altres plans o programes, no té incidència en el model territorial vigent en el municipi ni produïx increment en el consum de recursos, no suposa afecció sobre elements del patrimoni natural i cultural i, havent tingut en compte les consultes realitzades, es pot concloure que la modificació puntual DLE-4 del Pla General d'Alzira no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
D'acord amb el que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual DLE-4 del Pla General d'Alzira, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de l'esmentada modificació puntual d'acord amb la seua normativa sectorial, supeditada a la presentació prèvia d'informe favorable de la Conselleria d'Educació a la proposta.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació puntual DLE-4 del Pla General d'Alzira en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificat de la proposta.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista de quant antecedix, la Comissió d'Avaluació Ambiental, acorda: emetre un informe ambiental i territorial estratègic favorable en el procediment simplificat de la modificació puntual DLE-4 del Pla General d'Alzira per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 27 de febrer de 2015.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
  
Núm. expedient: 111-2014-EAE.  
Títol: modificació núm. 2 del PGOU, usos detallats.  
Promotor: Ajuntament de Catarroja.  
Autoritat substantiva: Comissió Territorial d'Urbanisme i Ajuntament de Catarroja  
Localització: Catarroja (València).  
La comissió ambiental va adoptar un acord sobre la necessitat de sotmetre a avaluació ambiental estratègica la modificació núm. 2 del PGOU de Catarroja, usos detallats, en sessió celebrada el 27 de febrer de 2015.  
En data 11 de desembre de 2014 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial, sol·licitud d'inici de l'avaluació ambiental i territorial estratègica de la modificació núm. 2 del Pla General, usos detallats, del municipi de Catarroja (València), acompanyada d'esborrany de la modificació i document inicial estratègic.  
Documentació presentada  
L'Àrea de Servici al Territori de l'Ajuntament de Catarroja remet al Servici d'Avaluació Ambiental Estratègica la documentació relativa a la modificació núm. 2 del Pla General, usos detallats, consistent en un esborrany de la modificació i un document inicial estratègic, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP). La documentació es presenta en format paper únicament.  
  
Planejament vigent  
El planejament municipal vigent consistix en un Pla General D'ordenació Urbana aprovat definitivament per la Comissió Territorial d'Urbanisme el 26 de gener de 2011 (BOP 25.06.2011). L'esmentat PGOU va ser sotmés a avaluació ambiental, el 23 de juny de 2010 s'emet la Memòria Ambiental (expedient 125-2009-EAE).  
Modificació núm. 2 del PGOU: objecte, justificació i àmbit  
- Objecte. Segons la documentació presentada, la modificació núm. 2 del PGOU, usos detallats del PGOU de Catarroja té per objecte: «La regulació dels usos detallats establida per a les distintes zones de sòl urbà.»  
- Justificació. Segons la documentació presentada la modificació es justifica en: «Durant els tres anys de vigència del pla general han pogut comprovar-se determinades incompatibilitats en el règim d'usos establit, inclús situacions de fora d'ordenació sobrevingudes, que ha sigut analitzades per l'ajuntament, concloent que la millor alternativa era l'actualització del règim d'usos en la línia que proposa el present document».  
També en «[...] la necessitat de generalitzar el règim d'usos admesos en les distintes zones, eliminant restriccions que poden impedir la implantació d'activitats productives en sòl urbà, sempre que quede degudament garantida l'adopció de totes les mesures correctores que, si és el cas, procedisquen».  
- Àmbit. Segons la documentació presentada: «El seu àmbit és la totalitat del nucli consolidat de Catarroja.»  
Respecte a l'ús terciari: s'admet l'esmentat ús en zones d'ús dominant residencial, en les zones industrials (INM-1 i INM-2) i terciàries (TEA); es flexibilitza el règim d'usos per a admetre activitats implantades i unes altres de noves anàlogues que es pretenguen instal·lar.  
Respecte a l'ús industrial: s'admet les indústries exemptes de qualificació i indústria artesana (IAR) i l'ús d'emmagatzematge compatible amb zones residencials (IAL-1), en totes les zones d'ús dominant residencial excepte en Villa Carmen (ADIC-1) i Unifamiliares Chimenea (ADIC-2). S'estén l'admissibilitat d'usos a totes les industrials (INM-1 i INM-2) sense limitacions, i en zones terciàries (TEA) s'admeten els mateixos usos industrials que en sòl residencial a més d'IMO-2, IPE-1, INI-1 i IAL-2.  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació proposada, no presenta afeccions sobre el medi ambient, únicament afecta el sòl urbà del municipi, i per tant la modificació únicament incidirà sobre les determinacions que regulen el règim d'ús i edificació del sòl.  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades.  
  
  
Data de consulta Data d'informe Administració pública consultada  
29.12.2014 18.02.2015 Subdirecció General d'Ordenació, Planificació i Actuacions Territorials Estratègiques. Servici d'Infraestructura Verda i Paisatge  
29.12.2014 10.02.2015 Subdirecció General d'Ordenació, Planificació i Actuacions Territorials Estratègiques. Servici d'Ordenació del Territori  
29.12.2014 10.02.2015 Conselleria d'Economia, Indústria, Turisme i Ocupació. Servici Territorial d'Indústria  
29.12.2014 25.02.2015 Servici Territorial d'Urbanisme  
  
  
En contingut íntegre dels informes es podrà consultar en el lloc web: http://www.citma.gva.es/web/evaluacion-ambiental-y-territorial/buscador-por-municipios o en http://www.cma.gva.es/eae.es.  
Valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es referixen els articles 48.d i 51.1 de la LOTUP.  
El Servici Territorial d'Urbanisme de València emet un informe en data 25 de febrer de 2015, de l'esmentat informe es desprén que, des de la visió de les competències urbanístiques d'eixe Servici, la modificació no pareix que vaja a tindre efecte significatiu sobre el medi ambient. En l'informe es realitzen una sèrie d'indicacions a tindre en compte en les posteriors fases de tramitació, entre elles s'assenyala, que amb la documentació aportada la modificació proposada es considera que és ordenació estructural i la seua aprovació definitiva ha de ser autonòmica.  
  
El 18 de febrer de 2015, el Servici d'Infraestructura Verda i Paisatge emet un informe en què indica que: «[...] es considera que la incorporació d'usos admesos, sempre que es mantinguen amb la seua implantació les característiques pròpies del paisatge urbà de Catarroja, no tindrà una incidència significativa en el paisatge».  
A més en l'esmentat informe s'indica, respecte a la modificació proposada: «[...] si totes les seues determinacions afecten l'ordenació detallada, sense alterar en res l'estructural, l'administració competent per a valorar la necessitat d'incorporar criteris conforme a l'article 6.3 de la LOTUP seria l'ajuntament, que hauria d'emetre el seu informe amb caràcter previ a l'aprovació de la modificació puntual».  
El 10 de febrer de 2015, el Servici d'Ordenació del Territori emet un informe en què indica: «De l'anàlisi del contingut de la modificació es deduïx que, amb caràcter general, l'ampliació dels usos compatibles en les distintes zones no produïx un efecte directe en matèria de risc d'inundació [....], en cada autorització, l'Ajuntament de Catarroja haurà de verificar la incidència del risc d'inundació i imposar, quan procedisca, condicions d'adequació de les futures edificacions».  
  
I Conclou l'informe: «[...] el contingut de la modificació proposada no té un efecte directe en matèria de risc d'inundació, per la qual cosa es presumix que de la modificació proposada no es derivaran efectes significatius sobre el medi ambient en matèria de risc d'inundació [...]. Per tot el que s'ha exposat, la modificació núm. 2 [...] és compatible amb les determinacions normatives del Pla d'Acció Territorial de Caràcter sectorial sobre Prevenció del Risc d'Inundació en la Comunitat Valenciana».  
  
El 10 de febrer de 2015, el Servici Territorial d'Indústria de València informa que: «[...] des del punt de vista de les competències d'este Servici Territorial i en fases posteriors de desenrotllament dels projectes, s'exercirà, si és el cas, el control administratiu en assumptes relatius a la seguretat industrial que tenen assignades estes dependències».  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. L'esmentada directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, i d'acord amb els criteris de l'annex VIII d'esta llei, per considerar que la modificació puntual avaluada no establix el marc per a projectes i altres activitats subjectes a avaluació d'impacte ambiental; no influïx en altres plans o programes, no té incidència en el model territorial vigent en el municipi ni produïx increment en el consum de recursos, no suposa afecció sobre elements del patrimoni natural i cultural i, tenint en consideració els informes emesos, es pot concloure que la modificació puntual núm. 2 no presenta efectes significatius sobre el medi ambient i per tant se sotmet al procediment d'avaluació ambiental i territorial estratègica simplificat.  
  
D'acord amb el que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació núm. 2 del PGOU, usos detallats del municipi de Catarroja (València), d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera aprovat la modificació puntual núm. 2 del PGOU en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista de quant antecedix, la Comissió d'Avaluació Ambiental acorda: emetre un informe ambiental i territorial estratègic favorable en el procediment simplificat la modificació núm. 2 del PGOU, usos detallats, del municipi de Catarroja per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 27 de febrer de 2015.- El secretari de la Comissió d'Avaluació Ambiental: José de Valle Arocas.»  
  
  
  
«Informe ambiental i territorial estratègic  
  
Expedient: 117/1146-RND.  
Títol: modificació I-6 del Pla General de Moixent.  
Promotor: Ajuntament.  
Autoritat substantiva: Comissió Territorial d'Urbanisme i Ajuntament.  
Localització: Moixent (València).   
La comissió ambiental va adoptar un acord sobre la necessitat de sotmetre a avaluació ambiental estratègica la modificació I-6 del Pla General de Moixent, en sessió celebrada el 27 de febrer de 2015.  
A) Antecedents  
En data 18 de desembre de 2014, va tindre entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial la sol·licitud de l'Ajuntament de Moixent per a iniciar el procés d'avaluació ambiental i territorial estratègica de la modificació I-6 del Pla General de l'esmentat municipi. L'esmentada sol·licitud s'acompanya de la proposta de modificació puntual I-6 del Pla General que inclou el document inicial estratègic.  
La documentació aportada és d'acord amb el que establix l'article 50 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP). La documentació es presenta degudament diligenciada i en format paper.  
B) Planejament vigent  
El planejament municipal vigent és el Pla General de Moixent, aprovat definitivament per Resolució de 30 de setembre de 1997 (DOCV 10.03.1998), de la Comissió Territorial d'Urbanisme.  
  
C) Modificació I-6 del Pla General de Moixent: objecte i justificació  
  
Es desprén de la documentació presentada que l'objecte de la modificació puntual I-6 (Barranc Roig) del Pla General de Moixent és la desclassificació de part de sòl urbanitzable industrial del Sector I-6 per a classificar-l com a sòl no urbanitzable comú amb l'objectiu de possibilitar la creació d'activitat i ocupació pròpia de l'esmentat sòl, de tal manera que es reduïx la superfície del sector industrial I-6.  
En concret, dels 250.000 m² de superfície de sòl urbanitzable industrial que actualment disposa el sector I-6 es passarien a 29.000 m² de sòl urbanitzable industrial, i la superfície restant (221.000 m²) queda classificada com a sòl no urbanitzable comú.  
Actualment, el Sector I-6 Barranc Roig no es troba desenrotllat. L'estat dels terrenys afectats per la modificació no ha patit variació des de l'aprovació del Pla General de Moixent, al setembre de 1997. En este període s'ha produït el tancament de l'activitat ramadera (vaqueria i transformació de productes lactis) que s'exercia dins del perímetre del sector I-6 i les instal·lacions del qual han quedat sense ús. La major part dels terrenys es troben cultivats o compten amb pins. L'activitat industrial del moble (La Gobernadora) seguix en funcionament i a esta s'ha d'ajustar la nova delimitació que es proposa del sector industrial.  
  
Es justifica esta proposta per les raons següents que es desprenen de la documentació aportada:  
- Difícil situació econòmica actual que ha allunyat les expectatives de creixement de les activitats industrials.  
- Les àrees delimitades com a sector industrial, entre estes el sector I-6 Barranc Roig, es troben amb la prohibició de l'exercici de certes activitats pròpies del sòl no urbanitzable, i donat l'estat real dels terrenys (rústic) i la bona connexió amb l'autovia, estes constituïxen alternatives reals d'iniciatives empresarials.  
- Sol·licitud dels particulars propietaris de sòl urbanitzable industrial a l'Ajuntament perquè desclassifique part de les esmentades superfícies perquè s'eliminen les restriccions urbanístiques que comporta la classificació d'urbanitzable industrial i es reduïsca, per tant, l'import de la valoració cadastral i la quantia de l'impost consegüent.  
  
D) Característiques de la modificació I-6 del Pla General de Moixent  
Segons s'aporta en la documentació, la reducció de la superfície de sòl urbanitzable industrial es realitza subjecta als condicionants següents:  
- El sector roman com a tal, en coherència amb la raó fonamental de la classificació en el Pla General, que era l'existència d'activitats industrials.  
- El sector resultant és prou per a assumir les condicions d'ordenació i execució (cessions dotacionals reglamentàries, etc.).  
- Queden assegurades les condicions de connexió a les xarxes generals d'infraestructura en les mateixes condicions que el sector inicial.  
- El sector resultant assumix la totalitat de les dotacions estructurals adscrites al sector inicial.  
Les normes urbanístiques del Pla General de Moixent es modifiquen de la manera següent:  
  
 Redacció vigent Redacció proposada (modificació)  
Article 146. Sector 6: Barranc Roig  
Ús global Industrial i ramader Industrial  
Superfície 25 ha 2,9 ha  
Edificabilitat bruta 0,42 m²/m² 0,4886 m²/m²  
 El pla parcial atendrà de manera especial l'obligació de plantar arbratge propi de la zona en les àrees públiques i privades, per raó de l'activitat ramadera de vaquí que alberga el sector delimitat.   
  
  
E) Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa, en relació amb l'àmbit territorial de la modificació proposada, el següent:  
- L'àmbit de la modificació afecta sòl urbanitzable industrial del vigent Pla General de Moixent, el qual no està considerat com a sòl forestal, encara que posseïx característiques pròpies per a ser considerat com a tal.  
- No està afectat per risc d'inundabilitat segons PATRICOVA  
- No està afectat per espai naturals protegits, ni espais RN2000. Este àmbit queda fora de la ZEPA «Serra de Martés-Mola de Cortes» i del LIC «Serra d'Énguera».  
- El Pla Especial enfront del Risc Sísmic a la Comunitat Valenciana (Decret 44/2011, de 29 d'abril, del Consell) establix que el municipi de Moixent presenta una intensitat sísmica de 7,5 (EMS), per a un període de retorn de 500 anys.  
- El cantó nord-est i nord-oest del Sector I-6 presenten nivell alt enfront de la vulnerabilitat dels aqüífers, la resta del sector (la gran majoria) presenta nivell baix.  
- No s'afecta cap microreserva de flora o fauna.  
- Es troba dins del sector les edificacions abandonades corresponents a l'activitat ramadera (vaqueria), actualment sense ús. Les esmentades instal·lacions quedaran en la superfície de sector que es reclassifica a sòl no urbanitzable.  
F) Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta a les administracions públiques afectades següents.  
  
  
Administració pública consultada Consulta Informe  
1 Subdirecció General. d'Ordenació, Planificació i Actuacions Territorials Estratègiques - Paisatge 23.01.2015 13.02.2015  
2 Subdirecció General. d'Ordenació, Planificació i Actuacions Territorials Estratègiques - PATRICOVA 23.01.2015 03.02.2015  
3 Servici Territorial d'Urbanisme De València 23.01.2015 26.02.2015  
  
  
G) Valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es referixen els articles 48.d i 51.1 de la LOTUP.  
Amb la modificació proposada, els efectes previsibles sobre el medi ambient poden considerar-se positius, ja que s'alliberen terrenys de l'activitat urbanística i, per consegüent, del consum de sòl de caràcter irreversible. Aporta, per contra, els beneficis ambientals propis de la funció ecològica dels sòls rústics.  
El Servici Territorial d'Urbanisme de València emet un informe en data 26 de febrer de 2015, en el qual manifesta que, des de la visió de les competències urbanístiques d'eixe servici, la modificació puntual del Pla General proposada no pareix que vaja a tindre efecte significatiu sobre el medi ambient, no obstant això, en la tramitació urbanística subsegüent d'esta modificació, hauran d'atendre's les consideracions realitzades per l'esmentat servici.  
Per part de la Subdirecció General d'Ordenació, Planificació i Actuacions Territorials Estratègiques, en l'informe del Servici d'Ordenació del Territori, rebut en data 3 de febrer de 2015, s'indica que l'actuació proposada no està afectada per risc d'inundació.  
Per la seua banda, el Servici d'Infraestructura Verda i Paisatge, en l'informe rebut en data 13 de febrer de 2015, manifesta que, tenint en compte l'objecte de la modificació, es considera innecessària la redacció d'un instrument de paisatge, si bé les possibles activitats que es pretenguen dur a terme en l'àmbit de la modificació hauran de comptar amb el seu corresponent estudi d'integració paisatgística sempre que tinguen incidència en el paisatge, es tramite una declaració d'interés comunitari per a la seua implantació o, si és el cas, un instrument de planejament per al sector industrial I-6. En els esmentats estudis, s'haurà de valorar tant l'adequada localització de les activitats com les característiques d'implantació i disseny d'estes.  
H) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. L'esmentada directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
I) Acord  
Segons establix l'article 51.2.b de la LOTUP, i d'acord amb els criteris de l'annex VIII d'esta llei, per considerar que la modificació puntual I-6 del Pla General de Moixent avaluada no influïx en altres plans o programes, no té incidència en el model territorial vigent en el municipi ni produïx increment en el consum de recursos, no suposa afecció sobre elements del patrimoni natural i cultural i, havent tingut en compte les consultes realitzades, es pot concloure que la modificació puntual I-6 del Pla General de Moixent no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
D'acord amb el que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual I-6, Barranc Roig, del Pla General de Moixent, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de l'esmentada modificació puntual I-6 d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació puntual I-6 del Pla General de Moixent en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de quant antecedix, la Comissió d'Avaluació Ambiental acorda: emetre informe ambiental i territorial estratègic favorable en el procediment simplificat de la modificació puntual I-6 del Pla General de Moixent per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 27 de febrer de 2015.- El secretari de la Comissió d'Avaluació Ambiental: José del Valle Arocas.»  
  
València, 10 de març de 2015.- El director general d'Avaluació Ambiental i Territorial: Juan Giner Corell.